A Red Bull Racing a Red Bull energiaital-gyár tulajdonában álló osztrák Formula–1-es csapat. A cég másik csapata a Scuderia Toro Rosso (később Scuderia AlphaTauri). A csapat 2005-ben debütált az ausztrál nagydíjon, jelenleg osztrák licensszel versenyez. 2010-2013 között négy egyéni és konstruktőri világbajnoki címet is nyertek Sebastian Vettellel. A 2014-től kezdődő turbókorszakban teljesítményük visszaesett, de végig ott vannak a legjobb három csapat között. Jelenlegi pilótafelállásuk a holland Max Verstappenből és a mexikói Sergio Pérezből áll.